== Stoicismens senere indflydelse ==
De tidlige [[kirkefader|kirkefædre]] henregnede stoicismen til de fejlagtige og [[hedenskab|hedenske]] filosofiske skoler, men mange af dens elementer var alligevel værdsat af de [[kristendom|kristne]]. stoikernes centrale idé om [[logos]] havde også indflydelse på den kristne verdensforståelse. Se f.eks. [[Johannesevangeliet]] 1.1: ”I begyndelsen var Ordet (græsk ”ho logos”( ὁ λόγος), som kan oversættes med ”verdensfornuften”).” Desuden havde den stoiske definition af [[dyd]]erne – et resultat af viljens tilpasning til den fornuftige verdensorden – paralleller til den kristne moralforståelse. Der er heller ikke langt fra Marcus Aurelius' formaning om at elske dem, der forsér sig mod én, til [[Jesus|Jesus´]] formaning i [[bjergprædikenen]] om at elske sine fjender. ([[Mattæusevangeliet]], 5,44)
Filosofi